section_heading: Okoliš, rasprostranjenost i uporaba
paragraph_text: Vrsta je poznata od davnina. Korištena je kao sirovina i u prehrani, kao mamac u ribolovu, a plijen je i sakupljača školjaka. Feničani su volke, njihove žlijezde odnosno sluz, koristili za proizvodnju skupocjene purpurne (grimizne) boje po kojoj su im Stari Grci nadjenuli ime. Upotrebljavao se i kao uljanica.